বাঙ্গালী চাকমা মৈত্রি এমন একটি অনুকুল সূত্র হতে পারে, যা আস্তে আস্তে চাকমাদের রাজনৈতিক হতাশা কাটাতে সহায়ক ভূমিকা রাখবে। তাদের রাজনৈতিক ও অর্থনৈতিক উচ্চাশা পূরণে বাঙ্গালী সম্পৃক্ততা বৃদ্ধি পেলে, প্রতিবেশী অবাঙ্গালী সম্পৃক্ততার প্রয়োজন ফুরাবে। তখন বিদ্রোহ আর সন্ত্রাসের কার্যকারিতাও থাকবে না। অসাংবিধানিক পথে আঞ্চলিক পরিষদ, জেলা পরিষদ, সার্কেল ইত্যাদি বায়বীয় ক্ষমতা কেন্দ্র সৃষ্টি করে অপ্রতিনিধিত্বশীল চেয়ারম্যান, রাজা, মহারাজা বানিয়ে দেয়া অর্থহীন। রাজা, চেয়ারম্যান, অনেকেই আছেন যাদের অস্তিত্ব ঠুনকো। তাদের ক্ষমতার পক্ষে সাংবিধানিক আইনী সংস্থান নেই। এগুলো গণতান্ত্রিক ও প্রতিনিধিত্বশীল নয়, তাই তারা টিকে থাকতে রাজনৈতিক ছলনায় অবতীর্ণ। এরা দেশ ও জাতির প্রতিনিধিত্ব করে না। প্রতিনিধিত্ব এমন একটি ব্যবস্থা যা নেতাদের জনগণের সমর্থন সম্পৃক্ত করে। আর সমর্থন হলো জনসেবা নির্ভর।